CELEX: 32016R0054
Language: sk
Date: 2016-01-19 00:00:00
Title: Nariadenie Komisie (EÚ) 2016/54 z 19. januára 2016, ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o zaradenie gama-glutamyl-valyl-glycínu do zoznamu Únie obsahujúceho aromatické látky (Text s významom pre EHP)

20.1.2016   
            
            
               SK
            
            
               Úradný vestník Európskej únie
            
            
               L 13/40
            
         NARIADENIE KOMISIE (EÚ) 2016/54
   z 19. januára 2016,
   ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o zaradenie gama-glutamyl-valyl-glycínu do zoznamu Únie obsahujúceho aromatické látky
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (1), a najmä na článok 11 ods. 3,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
   keďže:
   
               (1)
            
            
               V prílohe I k nariadeniu (ES) č. 1334/2008 sa stanovuje zoznam Únie obsahujúci arómy a východiskové materiály schválené na použitie v potravinách a na nich, ako aj podmienky ich používania.
            
         
               (2)
            
            
               Vo vykonávacom nariadení Komisie (EÚ) č. 872/2012 (3) sa prijal zoznam aromatických látok, ktorý sa zapracoval do časti A prílohy I k nariadeniu (ES) č. 1334/2008.
            
         
               (3)
            
            
               Uvedený zoznam možno aktualizovať v súlade so spoločným postupom, ktorý sa uvádza v článku 3 ods. 1 nariadenia (ES) č. 1331/2008, a to buď na podnet Komisie, alebo na základe žiadosti zo strany členského štátu alebo zainteresovanej strany.
            
         
               (4)
            
            
               Komisii bola 21. marca 2013 predložená žiadosť o povolenie používania gama-glutamyl-valyl-glycínu [č. FL: 17.038] ako aromatickej látky. Žiadosť bola oznámená Európskemu úradu pre bezpečnosť potravín (ďalej len „úrad“) na účely vydania stanoviska. Žiadosť sa sprístupnila aj členským štátom podľa článku 4 nariadenia (ES) č. 1331/2008.
            
         
               (5)
            
            
               Úrad zhodnotil bezpečnosť gama-glutamyl-valyl-glycínu [č. FL: 17.038] v prípade, že sa používa ako aromatická látka (4), a dospel k záveru, že jeho používanie nevyvoláva obavy o bezpečnosť na odhadovanej úrovni jeho príjmu ako aromatickej látky.
            
         
               (6)
            
            
               Zoznam Únie uvedený v nariadení (ES) č. 1334/2008 je určený len na regulovanie používania aromatických látok, ktoré sa pridávajú do potravín, aby sa im dodala alebo zmenila vôňa a/alebo chuť. Látka [č. FL: 17.038] by sa mohla pridávať do potravín aj na iné účely, ako je dodanie arómy. Na takéto použitia sa naďalej vzťahujú iné predpisy. V tomto nariadení sa stanovujú podmienky používania, ktoré sa týkajú iba použitia [FL: 17.038] ako aromatickej látky.
            
         
               (7)
            
            
               Časť A prílohy I k nariadeniu (ES) č. 1334/2008 by sa preto mala zodpovedajúcim spôsobom zmeniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Časť A prílohy I k nariadeniu (ES) č. 1334/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. januára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 34.
   
      (2)  Ú. v. EÚ L 354, 31.12.2008, s. 1.
   
      (3)  Vykonávacie nariadenie Komisie (EÚ) č. 872/2012 z 1. októbra 2012, ktorým sa prijíma zoznam aromatických látok stanovený nariadením Európskeho parlamentu a Rady (ES) č. 2232/96 a zapracúva sa do prílohy I k nariadeniu Európskeho parlamentu a Rady (ES) č. 1334/2008 a ktorým sa zrušuje nariadenie Komisie (ES) č. 1565/2000 a rozhodnutie Komisie 1999/217/ES (Ú. v. EÚ L 267, 2.10.2012, s. 1).
   
      (4)  Vestník EFSA (EFSA Journal) (2014); 12(4):3625.
   
      PRÍLOHA
      V časti A oddiele 2 prílohy I k nariadeniu (ES) č. 1334/2008 sa na koniec tabuľky dopĺňa táto položka týkajúca sa [č. FL: 17.038]:
      
         
                     „17.038
                  
                  
                     gama-glutamyl-valyl-glycín
                  
                  
                     338837-70-6
                  
                  
                      
                  
                  
                     2123
                  
                  
                     5-oxo-L-prolyl-L-valyl-glycín (PCA-Val-Gly) a L-alfa-glutamyl-L-valyl-glycín menej ako 0,7 %, L-gama-glutamyl-L-valyl-L-valyl-glycín menej ako 2,0 %, toluén nezistiteľný (detekčný limit 10 mg/kg)
                  
                  
                     Obmedzenia pri používaní ako aromatická látka:
                     
                                  
                              
                              
                                 v kategórii 1 – najviac 50 mg/kg,
                              
                           
                                  
                              
                              
                                 v kategóriách 2 a 5 – najviac 60 mg/kg,
                              
                           
                                  
                              
                              
                                 v kategórii 6.3, raňajkové cereálie – najviac 160 mg/kg,
                              
                           
                                  
                              
                              
                                 v kategórii 7.2 – najviac 60 mg/kg,
                              
                           
                                  
                              
                              
                                 v kategórii 8 – najviac 45 mg/kg,
                              
                           
                                  
                              
                              
                                 v kategórii 12 – najviac 160 mg/kg,
                              
                           
                                  
                              
                              
                                 v kategórii 14.1 – najviac 15 mg/kg,
                              
                           
                                  
                              
                              
                                 v kategórii 15 – najviac 160 mg/kg
                              
                           
                  
                      
                  
                  
                     EFSA“